25/8/15
ร้านกาแฟเปิดใหม่ ใกล้ ๆ สามแยกค่ายลูกเสือครับ บรรยากาศร้านต้องบอกว่า ค่อนข้างโอเคมาก โล่ง กว้าง โปร่ง สบาย ให้ความรู้สึกรีแลกซ์อย่างที่ร้านกาแฟควรจะเป็น เท่าที่ดูของแต่งร้านน่าจะมาจากอิเกียเป็นส่วนใหญ่ แต่ละโต๊ะ ให้ความรู้สึกเป็นส่วนตัวมากครับ

ร้านนี้ข้อเสียอย่างเดียวคือทำกาแฟช้าไปหน่อย กาแฟแก้วละประมาณ 40-50 เท่านั้น รสชาติของกาแฟ เบลนด์มาอย่างกลมกลืนดีเลยครับ

เครปเค้กที่ผมทาน นุ่มมาก 55 บาท ไม่มีรสหวานจนเกินไป น้ำสตอร์เบอรี่ที่ราดก็ไม่หวานปรี๊ด แต่กลับขับรสแป้งนุ่ม ๆ กับครีมที่ฟู ๆ ให้มีรสชาติดีขึ้นมากครับ

ความคุ้มค่าต่อราคา 5/5
รสชาติ 5/5
ความสะอาด 5/5
บรรยากาศร้าน 6/5

ลางเนื้อชอบลางยานะครับ
